Sodba Sodišča (drugi senat) z dne 11. junija 2015 – EMA/Komisija
(Zadeva C‑100/14 P) 1(1)
„Pritožba – Arbitražna klavzula – Pogodbe Cocoon in Dicoems, sklenjene v okviru Šesti okvirni program na področju raziskav, tehnološkega razvoja in predstavitvenih dejavnosti, ki prispeva k oblikovanju Evropskega raziskovalnega prostora in k inovacijam (2002‑2006) – Nepravilnosti – Neupravičeni odhodki – Prekinitev pogodbe“
1.                     Pritožba – Predmet – Predlog za vrnitev zadeve v razsojanje Splošnemu sodišču – Dopustnost (Statut Sodišča, člen 61, prvi odstavek; Poslovnik Sodišča, člena 169 in 170(2)) (Glej točki 41 in 42.)
2.                     Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša zgolj na dejansko nastale stroške (Sklep Evropskega Parlamenta in Sveta št. 1513/2002) (Glej točke od 48 do 50.)
3.                     Sodni postopek – Obrazložitev sodb – Obseg (Statut Sodišča, člen 36) (Glej točko 67.)
4.                     Pritožba – Razlogi – Nezadostna ali nasprotujoča si obrazložitev – Dopustnost – Obseg obveznosti obrazložitve – Implicitna obrazložitev Splošnega sodišča – Dopustnost – Pogoji (člen 256 PDEU; Statut Sodišča, člen 58, prvi odstavek) (Glej točko 75.)
5.                     Pritožba – Razlogi – Nadzor Sodišča nad presojo Splošnega sodišča o potrebi po dopolnitvi podatkov – Izključitev, razen ob izkrivljanju (člen 256( 1), PDEU; Poslovnik Splošnega sodišča, člen 64) (Glej točko 80.)
6.                     Pritožba – Razlogi – Zgolj ponovitev razlogov in trditev, predstavljenih pred Splošnim sodiščem – Nedopustnost – Izpodbijanje razlage oziroma uporabe prava Unije s strani Splošnega sodišča – Dopustnost (člen 256( 1), drugi odstavek 2, PDEU; Statut Sodišča, člen 58, prvi odstavek; Poslovnik Sodišča, člen 168(1)(d)) (Glej točke od 91 do 93 in 108.)
7.                     Pravo Evropske unije – Načela – Enako obravnavanje – Pojem (Glej točko 116.)
8.                     Pravo Evropske unije – Načela – Pravica do obrambe – Načelo kontradiktornosti – Obseg (Glej točko 120.)
9.                     Pritožba – Razlogi – Razlog, uveljavljan zoper dodatni razlog obrazložitve – Brezpredmeten razlog – Zavrnitev (člen 256(1), PDEU) (Glej točko 125.)
Izrek
1.
Pritožba se zavrne.
2.
Association médicale européenne (EMA) se naloži plačilo stroškov.
1 –      UL C 129, 28.4.2014.